Komisijos Reglamentas (EEB) Nr. 775/88
1988 m. kovo 24 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 744/88 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 1807/87 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema; kadangi paskutinį kartą buvo pakeista 2 straipsnio 4 dalies antra pastraipa; kadangi priešingai Valdymo komiteto ketinimui po pataisymo tekste nėra Komisijos reglamentu (EEB) Nr. 1325/86 [5] nustatytos leidžiančios nukrypti nuostatos; kadangi dėl to minėtą straipsnį būtina pataisyti ir įterpti minėtą nuostatą su grįžtamąja galia nuo Reglamento (EEB) Nr. 1807/87 įsigaliojimo datos;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3143/85 2 straipsnio 4 dalis papildoma trečia pastraipa:
"Tačiau remiantis atsakingos agentūros sutikimu visas koncentruotas sviestas gali būti supakuotas pardavimui kitoje įmonėje, nei nurodyta pardavimo sutartyje."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1987 m. birželio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. kovo 24 d.